Document ID: 31994R2831

ΚΑΝΟΝΙΣΜΟΣ (ΕΚ) αριθ. 2831/94 ΤΗΣ ΕΠΙΤΡΟΠΗΣ της 22ας Νοεμβρίου 1994 που τροποποιεί για δεύτερη φορά τον κανονισμό (ΕΚ) αριθ. 1708/94 περί παρεκκλίσεως από ορισμένες ημερομηνίες που προβλέπονται για τον καθορισμό και την ανακοίνωση των ποσοτήτων αναφοράς για το έτος 1995
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 404/93 του Συμβουλίου της 13ης Φεβρουαρίου 1993 περί κοινής οργάνωσης αγοράς στον τομέα της μπανάνας (1), όπως τροποποιήθηκε τελευταία από τον κανονισμό (ΕΚ) αριθ. 3518/93 της Επιτροπής (2), και ιδίως το άρθρο 20,
Εκτιμώντας:
ότι ο κανονισμός (ΕΚ) αριθ. 1708/94 της Επιτροπής (3), όπως τροποποιήθηκε από τον κανονισμό (ΕΚ) αριθ. 2563/94 (4), κατά παρέκκλιση από τις διατάξεις του κανονισμού (ΕΟΚ) αριθ. 1442/93 της Επιτροπής (5), όπως τροποποιήθηκε τελευταία από τον κανονισμό (ΕΚ) αριθ. 2444/94 (6), έχει προβλέψει για διοικητικούς λόγους την παράταση των προθεσμιών για τον καθορισμό και την ανακοίνωση στους επιχειρηματίες των ποσοτήτων αναφοράς που τους έχουν κατανεμηθεί για το έτος 1995- ότι τα στοιχεία που διαβιβάζονται από τα κράτη μέλη απαιτούν τη διαβίβαση συμπληρωματικών πληροφοριών και τη διενέργεια πρόσθετων εξακριβώσεων στους επιχειρηματίες- ότι, υπό τις συνθήκες αυτές, πρέπει να μετατεθεί εκ νέου η ημερομηνία που προβλέπεται σχετικά με την ανακοίνωση σε κάθε επιχειρηματία των κατηγοριών Α ή/και Β της ποσότητας που του χορηγήθηκε για το 1995-
ότι, για να τηρηθούν οι προθεσμίες, ο παρών κανονισμός πρέπει να αρχίσει να ισχύει την ημέρα της δημοσίευσής του-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Μπανανών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 2 τέταρτη περίπτωση του κανονισμού (ΕΚ) αριθ. 1708/94, η ημερομηνία "18 Νοεμβρίου 1994" αντικαθίσταται από την ημερομηνία "30 Νοεμβρίου 1994".
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 22 Νοεμβρίου 1994.

Labels: 12
3
17
18